 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 17ο πρακτικό της από 02-09-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Αποδοχή δωρεάς από το Διεθνές Ιπποκράτειο Ίδρυμα Κω»**

Σήμερα στις 02 Σεπτεμβρίου 2013, ημέρα Δευτέρα & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 33693/29-08-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Κιλιμάτος Νικόλαος[[1]](#footnote-1) 4. Μήτρου Εμμανουήλ4 5. Σιφάκης Ηλίας | ΑΠΟΝΤΕΣ   1. Ζερβός Νικόλαος 2. Μαρκόγλου Σταμάτιος 3. Μουζουράκης Θεόφιλος 4. Παπαχρήστου-Ψύρη Ευτέρπη   *οι οποίοι κλήθηκαν και δικαιολογημένα*  *δεν προσήλθαν*   1. Μπαραχάνος Αθανάσιος[[2]](#footnote-2) 2. Διακογιώργης Ελευθέριος[[3]](#footnote-3) |
|  |  |

Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

**ΘΕΜΑ 16ο :**

**ΑΡ. ΑΠΟΦ. :229**

Ο Πρόεδρος εισηγούμενος το 16ο θέμα της ημερήσιας διάταξης έθεσε στη διάθεση των μελών το από 21-08-2013 έγγραφο του Διεθνούς Ιπποκράτειου Ιδρύματος Κω (Α.Π. 32941/26-08-2013) με το οποίο κάνει γνωστή την πρόθεση του, να δωρίσει στο Δήμο της Κω, τη δημιουργία μιας προτομής του μεγάλου μας προγόνου Ιπποκράτη- την οποία φιλοτέχνησε ο

συμπατριώτης μας , γλύπτης κος Αντώνης Χατζημιχάλης. Επιθυμία τους-αναφέρει στο έγγραφο είναι να τοποθετηθεί σε επιλεγμένο σημείο της πόλης μας, κατά προτίμηση στο χώρο πέριξ του Ιστορικού Πλάτανου, και παράλληλα συγκρότηση σχετικής επιτροπής για την τελική επιλογή του χώρου.

Κατόπιν τούτου ο Πρόεδρος πρότεινε στα μέλη την αποδοχή της δωρεάς σύμφωνα με τις διατάξεις του άρθρου 72 παρ. η΄ του Ν. 3852/2010.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος.

Στη συνέχεια κάλεσε τα μέλη να ψηφίσουν

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Κιλιμάτος Νικόλαος 3) Μήτρου Εμμανουήλ 4) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 παρ. η΄ και 75 του Ν. 3852/2010
* Το από 21-08-2013 (Α.Π. 32941/26-08-2013) έγγραφο του Διεθνούς Ιπποκράτειου Ιδρύματος Κω
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται τη δωρεά, από το Διεθνές Ιπποκράτειο Ίδρυμα Κω, μιας προτομής του μεγάλου μας προγόνου Ιπποκράτη- την οποία φιλοτέχνησε ο συμπατριώτης μας , γλύπτης κος Αντώνης Χατζημιχάλης.

…………………………………………………………………………………………………...

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | Τα μέλη  1. Ρούφα Ιωάννα 2. Κιλιμάτος Νικόλαος 3. Μήτρου Εμμανουήλ 4. Σιφάκης Ηλίας |

1. Το τακτικό μέλος Κιλιμάτος Νικόλαος, προσήλθε στη συνεδρίαση μετά τη συζήτηση και λήψη απόφασης επί του 8ου θέματος της ημερήσιας διάταξης. [↑](#footnote-ref-1)
2. Το τακτικό μέλος Μπαραχάνος Αθανάσιος, προσήλθε στη συνεδρίαση και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-2)
3. Το 1ο αναπλ. μέλος, Διακογιώργης Ελευθέριος, προσήλθε στη συνεδρίαση προς αναπλήρωση του απόντος τακτικού μέλους Ζερβού Νικολάου σύμφωνα με το άρθρο 75 παρ. 2 του Ν. 3852/2010 και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης.

   4 Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)